มีประจำเดือนวันแรกวันที่ 27 แล้วประจำเดือนหมดวันที่ 4 คือเวลาเป็นประจำเดือนเป็นอาทิตย์นึงค่ะ ตอนแรกคิดว่าหายแล้วเพราะไม่มีเลือดออกแล้ว หลังจากวันที่หมดประจำเดือนได้ 2 วันคือวันที่ 6 ได้มีเพศสัมพันธ์แล้วแตกใน แต่ที่อวัยวะเพศผช.มีเลือดติดเต็มเลย อยากทราบว่าต้องกินยาคุมฉุกเฉินมั้ยค่ะ แต่ตัวผญ.เองก็ไม่ได้มีเบือดออกมาแบบเห็น แต่ถ้าเข้าห้องน้ำแล้วเช็ดก็มีสีแดงแบบจางๆค่ะ
สวัสดีค่ะ ในที่นี้อาจจะเป็นเลือดประจำเดือน หรือเป็นเลือดออกผิดปกติจากสาเหตุอื่นๆเช่น การมีแผลในช่องคลอดหรือปากมดลูก การอักเสบหรือติดเชื้อในช่องคลอดหรือปากกมดลูก หรือมีเนื้องอกที่ปากมดลูกได้โดยการมีเพศสัมพันธ์ในช่วงเวลาใดๆของเดือนมีโอกาสตั้งครรภ์ได้ แต่ถ้าเป็นเลือดประจำเดือนจริง โอกาสตั้งครรภ์ก็จะมีได้น้อยมากๆจากที่กล่าวยังมีโอกาสตั้งครรภ์ได้อยู่ ดังนั้นหากเป็นเพศสัมพันธ์มาภายใน 72 ชั่วโมงก็น่าจะยังมีข้อบ่งชี้การใช้ยาคุมฉุกเฉินร่วมไปด้วยเพื่อช่วยลดโอกาสการตั้งครรภ์ลงไปได้อีกประมาณ 80-90% ค่ะหลังจากนี้สังเกตรอบเดือน และถ้ายังมีเลือดออกผิดปกติต่อเนื่องควรไปพบแพทย์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป